Brahui

Brahui (براهوئی) is 'n Drawidiese taal wat deur sowat 2,4 miljoen mense in Pakistan, Afghanistan, Iran en Turkmenistan gepraat word. Dit is geïsoleer van die naaste Drawidies-sprekende buurbevolking van Suid-Indië deur 'n afstand van meer as 1 500 kilometer (930 myl). Brahui is die belangrikste van die Noord-Drawidiese tale en is verwant aan Malto en Kurukh, die twee noordelikste Drawidiese tale van Indië. Brahui word met die Arabiese alfabet (Nastaliq) of met die Latynse alfabet geskryf. Quetta vorm die belangrikste sentrum van Brahuisprekendes in Pakistan. Brahui toon 'n sterk invloed deur aangrensende, maar nie verwante Irannese tale, waaronder veral Beloetsji. 

 Verwysings 

 Eksterne skakels 



Kategorie:Drawidiese tale
Kategorie:Tale van Afghanistan
Kategorie:Tale van Iran
Kategorie:Tale van Pakistan
Kategorie:Tale van Turkmenistan
Kategorie:Tale van Irak
Kategorie:Ernstig bedreigde tale